โรงเรียนเตรียมอุดมศึกษาพัฒนาการ ปทุมธานี

โรงเรียนเตรียมอุดมศึกษาพัฒนาการ ปทุมธานี เป็นโรงเรียนรัฐบาลประเภทโรงเรียนมัธยมศึกษาขนาดใหญ่พิเศษ ในสังกัดสำนักงานเขตพื้นที่การศึกษามัธยมศึกษาปทุมธานี (สังกัดเดิมคือสำนักงานเขตพื้นที่การศึกษามัธยมศึกษา เขต 4) สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่เลขที่ 80/4 หมู่ 5 ถนนพหลโยธิน-ลำลูกกา ตำบลลำลูกกา อำเภอลำลูกกา  จังหวัดปทุมธานี

โรงเรียนเตรียมอุดมศึกษาพัฒนาการ ปทุมธานี เป็นหนึ่งในโรงเรียนต้นแบบ 1 อำเภอ 1 โรงเรียนในฝัน และเป็นหนึ่งในโรงเรียนที่มีอัตราการแข่งขันสูง ในเขตพื้นที่จังหวัดปทุมธานี เป็นโรงเรียนในเครือโรงเรียนเตรียมอุดมศึกษาพัฒนาการและโรงเรียนประจำอำเภอลำลูกกา

ปัจจุบัน (พ.ศ. 2568) โรงเรียนเตรียมอุดมศึกษาพัฒนาการ ปทุมธานี เปิดสอนในระดับชั้นมัธยมศึกษาตอนต้นและตอนปลายแบบสหศึกษา การจัดชั้นเรียนแบบ ม.ต้น13-12-12/ม.ปลาย11-11-11 รวม 70 ห้องเรียน

 ประวัติ 

 โรงเรียนเตรียมอุดมศึกษาพัฒนาการ ปทุมธานี  มีเดิมชื่อว่า โรงเรียนลำลูกกา ได้รับการประกาศจัดตั้งจากกระทรวงศึกษาธิการ เมื่อวันที่ 16 กุมภาพันธ์ พ.ศ. 2510 โดยมีการเปิดรับนักเรียนในระดับชั้นมัธยมศึกษาตอนต้นในปีเดียวกัน ซึ่งในช่วงแรกได้ฝากนักเรียนไปเรียนที่โรงเรียนประชาบาลลำลูกกา (โรงเรียนชุมชนเลิศพินิจพิทยาคม ในปัจจุบัน) จนกระทั่งอาคารเรียนชั่วคราวหลังแรกก่อสร้างเสร็จในปี พ.ศ. 2511 จึงได้ย้ายนักเรียนมาเรียนที่โรงเรียนที่เป็นที่ตั้งปัจจุบัน โรงเรียนได้ทำการสอนเรื่อยมาจนในปี พ.ศ. 2524 โรงเรียนจึงได้เปิดทำการสอนในระดับมัธยมศึกษาตอนปลายเป็นครั้งแรก

วันที่ 9 มิถุนายน พ.ศ. 2546 กระทรวงศึกษาธิการได้ประกาศเปลี่ยนแปลงชื่อโรงเรียนจาก โรงเรียนลำลูกกา เป็น โรงเรียนเตรียมอุดมศึกษาพัฒนาการ ลำลูกกา  ใช้อักษรย่อ ต.อ.พ.ล. ตามความต้องการของชุมชนและท้องถิ่นของอำเภอลูกกาและสอดคล้องกับนโยบายกระทรวงศึกษาธิการในขณะนั้น ที่นิยมตั้งชื่อโรงเรียนตามโรงเรียนที่ได้รับความนิยม

ต่อมาในวันที่ 21 มกราคม พ.ศ. 2557  สำนักงานเขตพื้นที่การศึกษามัธยมศึกษา เขต 4 ได้ประกาศเปลี่ยนชื่อ โรงเรียนเตรียมอุดมศึกษาพัฒนาการ ลำลูกกา เป็น โรงเรียนเตรียมอุดมศึกษาพัฒนาการ ปทุมธานี ใช้อักษรย่อ ต.อ.พ.ปท. เพื่อสนองนโยบายของโรงเรียนเตรียมอุดมศึกษาพัฒนาการ ที่ต้องการให้มีโรงเรียนเตรียมอุดมศึกษาพัฒนาการ ประจำจังหวัดปทุมธานี http://202.29.215.169/sec39/e-loader/data/P1eYcrk86110616FriFeb2014.pdf  ประกาศสำนักงานเขตพื้นที่การศึกษามัธยมศึกษา เขต 4 เรื่องเปลี่ยนชื่อ โรงเรียนเตรียมอุดมศึกษาพัฒนาการ ลำลูกกา เป็น โรงเรียนเตรียมอุดมศึกษาพัฒนาการ ปทุมธานี

 รายนามผู้บริหารโรงเรียน 
รายนามผู้บริหารโรงเรียนลำลูกกา ลำดับ  รายนามผู้บริหาร ตำแหน่ง วาระการดำรงตำแหน่ง 1. นายวิริยะ เวชวิธี อาจารย์ใหญ่ พ.ศ. 2510 - พ.ศ. 2520 2. นายบุญนาค ภาสะพันธ์ อาจารย์ใหญ่ พ.ศ. 2520 - พ.ศ. 2521 3. นายอนันต์ ทรงฤกษ์ ผู้อำนวยการ พ.ศ. 2521 - พ.ศ. 2534 4. นายวิวัฒน์ พวงมะลิต ผู้อำนวยการ พ.ศ. 2534 - พ.ศ. 2537 5. นายโสภณ บำรงสงฆ์ ผู้อำนวยการ พ.ศ. 2537 - พ.ศ. 2539 6. นายกุศล กลแกม ผู้อำนวยการ 6 พฤศจิกายน พ.ศ. 2539 - 16 มกราคม พ.ศ. 2544 7. นางทิพยรัตน์ เด่นดำรงวิทย์ ผู้อำนวยการ 16 มกราคม พ.ศ. 2544 - 18 ธันวาคม พ.ศ. 2545 8. นางจำนงค์ แจ่มจันทรวงศ์ ผู้อำนวยการ 14 มกราคม พ.ศ. 2546 - 9 มิถุนายน พ.ศ. 2546รายนามผู้บริหารโรงเรียนเตรียมอุดมศึกษาพัฒนาการ ลำลูกกา (Triam Udom Suksa Patthanakarn Lamlukka School) ลำดับ  รายนามผู้บริหาร ตำแหน่ง วาระการดำรงตำแหน่ง 1. นางจำนงค์ แจ่มจันทรวงศ์ ผู้อำนวยการ 9 มิถุนายน พ.ศ. 2546 - 8 ตุลาคม พ.ศ. 2546 2. นายถวิล ศรีใจงาม ผู้อำนวยการ 6 พฤศจิกายน พ.ศ. 2546 - 12 ตุลาคม  พ.ศ. 2550 3. นายปรีชา กล่ำรัศมี ผู้อำนวยการ 2 พฤศจิกายน พ.ศ. 2550-30 กันยายน พ.ศ. 2554 4. นายถวิล ศรีใจงาม ผู้อำนวยการ 6 พฤศจิกายน พ.ศ. 2546 - 12 ตุลาคม พ.ศ. 2550 5. นายปรีชา กล่ำรัศมี ผู้อำนวยการ 2 พฤศจิกายน พ.ศ. 2550 - 30 กันยายน พ.ศ. 2554 6. นายประสงค์ สุบรรณพงษ์ ผู้อำนวยการ 20 พฤศจิกายน พ.ศ. 2554 - 16 สิงหาคม พ.ศ. 2556 7. นายสมชาย ฟักทอง ผู้อำนวยการ 10 ตุลาคม พ.ศ. 2556 - 9 ธันวาคม พ.ศ. 2556 8. ดร.สาทร สมบุญ ผู้อำนวยการ 9 ธันวาคม พ.ศ. 2556 - 20 มกราคม  พ.ศ. 2557รายนามผู้บริหารโรงเรียนเตรียมอุดมศึกษาพัฒนาการ ปทุมธานี 1. ดร.สาทร สมบุญ ผู้อำนวยการ 21 มกราคม พ.ศ. 2557 - (ไม่ทราบ ว/ด/ป)  2. นายนฤภพ ขันทับไทย ผู้อำนวยการ (ไม่ทราบ ว/ด/ป) - 7 พฤษภาคม พ.ศ. 2561 https://www.sesao1.go.th/media/files/212_2561.pdf  คำสั่งสำนักงานการศึกษาธิการจังหวัดกรุงเทพมหานคร ที่ 212/2561 เรื่องย้ายและแต่งตั้งข้าราชการตรูและบุคลากรทางการศึกษา สายผู้บริหารสถานศึกษา ลำดับที่ 5 ย้ายนายนฤภพ ขันทับไทย ผู้อำนวยการโรงเรียนเตรียมอุดมศึกษาพัฒนาการ ปทุมธานี ไปเป็น ผู้อำนวยการโรงเรียนศึกษานารีวิทยา 3. นายพิทักษ์ ตุ้มมี ผู้อำนวยการ 7 พฤศจิกายน พ.ศ. 2561 - พ.ศ. 2563 4. นายทศพงศ์ พีระพฤฒิพงศ์ ผู้อำนวยการ (ไม่ทราบ ว/ด/ป) - 30 กันยายน พ.ศ. 2564 5. นายพิษณุ เดชใด ผู้อำนวยการ 25 มกราคม พ.ศ. 2565 - ปัจจุบัน

 อาคารสถานที่ภายในโรงเรียน 
โรงเรียนมีพื้นที่ 23 ไร่ 1 งาน 5 ตารางวา
อาคารเรียน 5 หลัง
อาคารอเนกประสงค์ 4 หลัง
บ้านพักครู 5 หลัง
บ้านพักภารโรง 1 หลัง

 ระบบการเรียนการสอน 
โรงเรียนเตรียมอุดมศึกษาพัฒนาการ ปทุมธานีทำการเรียนการสอนในระดับชั้นมัธยมศึกษาตอนต้นและตอนปลาย มีการจัดชั้นเรียนแบบ 13-12-12/11-11-11(ระดับชั้นมัธยมศึกษาตอนต้น จำนวน 12 ห้องเรียน และระดับชั้นมัธยมศึกษาตอนปลาย ชั้นละ 11 ห้องเรียน) มีจำนวนนักเรียนทั้งหมด 2,562 คน มีการเปิดกลุ่มการเรียน ดังนี้

ระดับชั้นมัธยมศึกษาตอนต้น มีทั้งหมด 11 ห้องเรียน ห้องละ 40 คน รวมทั้งระดับชั้น 400 คน และมีห้องเรียนพิเศษ ได้แก่ระเบียบการรับนักเรียนชั้นมัธยมศึกษาปีที่ 1 ปีการศึกษา 2566

มีห้อง Gifted สำหรับ ม.1 เพิ่ม 1 ห้อง (พ.ศ 2556) 

มีห้อง MEP สำหรับ ม.1 เพิ่ม 1 ห้อง (พ.ศ 2556) 

ระดับชั้นมัธยมศึกษาตอนปลาย  มีทั้งหมด 11 ห้องเรียน รวมทั้งระดับชั้น 436 คน ได้แก่
 แผนการเรียนวิทยาศาสตร์สำหรับวิศวกรรมศาสตร์ (MOU) จำนวน 1 ห้องเรียน (36 คน)
 แผนการเรียนวิทยาศาสตร์สุขภาพ จำนวน 1 ห้องเรียน (ห้องละ 40 คน)
แผนการเรียนวิทยาศาสตร์ - คณิตศาสตร์ จำนวน 2 ห้องเรียน (ห้องละ 40 คน)
แผนการเรียนปัญญาประดิษฐ์ (AI) จำนวน 1 ห้องเรียน (ห้องละ 40 คน)
 แผนการเรียนภาษาอังกฤษเพื่ออาชีพ จำนวน 1 ห้องเรียน (ห้องละ 40 คน)
 แผนการเรียนภาษาอังกฤษ - ภาษาจีน จำนวน 1 ห้องเรียน (ห้องละ 40 คน)
 แผนการเรียนภาษาเกาหลี - ญี่ปุ่น จำนวน 1 ห้องเรียน (เกาหลี 20 คน/ญี่ปุ่น 20 คน)
 แผนการเรียนศิลปะการแสดง จำนวน 1 ห้องเรียน (ห้องละ 40 คน)
 แผนการเรียนอุตสาหกรรม จำนวน 1 ห้องเรียน (ห้องละ 40 คน)
 แผนการเรียนเกษตร​กรรม - คหกรรม จำนวน 1 ห้องเรียน(เกษตรกรรม 20 คน/คหกรรม 20 คน)ระเบียบการรับนักเรียนชั้นมัธยมศึกษาปีที่ 4 ปีการศึกษา 2566

 การรับสมัครนักเรียนเข้าศึกษาในโรงเรียน 
โรงเรียนเตรียมอุดมศึกษาพัฒนาการ ปทุมธานีเปิดรับสมัครนักเรียนและสอบคัดเลือกในช่วงเดือนมีนาคมทั้งระดับชั้นมัธยมศึกษาปีที่ 1 และ 4 เช่นเดียวกับโรงเรียนรัฐบาลทั่วไป โดยในแต่ละปีจะกำหนดจำนวนการรับและประเภทนักเรียนที่รับซึ่งโรงเรียนจะประกาศแจ้งผ่านในโรงเรียนและในเว็บไซต์ของโรงเรียนซึ่งสามารถตรวจสอบได้

ระดับชั้นมัธยมศึกษาปีที่ 1 จะรับสมัครนักเรียนปีละประมาณ 480 คน โดยจะแบ่งออกเป็น นักเรียนในเขตพื้นที่บริการโดยการสอบคัดเลือกวัดความสามารถ นักเรียนในเขตพื้นที่บริการโดยการจับสลาก และนักเรียนทั่วไปไม่จำกัดเขตพื้นที่บริการ

ระดับชั้นมัธยมศึกษาปีที่ 4 จะรับสมัครนักเรียนปีละประมาณ 440 คน โดยจะมีการแบ่งออกเป็นแผนการเรียนต่าง ๆ โดยจะแบ่งออกเป็น นักเรียนที่เรียนจบในระดับชั้นมัธยมศึกษาปีที่ 3 จากโรงเรียนเตรียมอุดมศึกษาพัฒนาการ ปทุมธานี และนักเรียนที่เรียนจบในระดับชั้นมัธยมศึกษาปีที่ 3 จากโรงเรียนอื่นและนักเรียนที่จบจากโรงเรียนเตรียมอุดมศึกษาพัฒนาการ ปทุมธานี​ แต่ไม่ผ่านการคัดเลือก

 การเดินทาง 

สายที่ผ่านโรงเรียนแห่งนี้ ได้แก่

 374 รังสิต - ลำลูกกา คลอง 16 (ใช้เลข 6250 แทน)
 374 ลำลูกกา คลอง 10 - ธัญบุรี คลอง 7
 374 โลตัส ลำลูกกา คลอง 6 - ธัญบุรี คลอง 8
 543 (เสริม) อู่บางเขน - กรมการปกครอง คลอง 9 (จอดเฉพาะส่งผู้โดยสารที่ฝั่งโรงเรียนเท่านั้น / มีให้บริการเฉพาะช่วงเช้า - เย็น ของวันธรรมดา)
 6250 รังสิต - ลำลูกา คลอง 10
 ต.117 (ม.รามคำแหง -) ปากทางลำลูกกา - ลำลูกกา คลอง 8

 บุคคลที่มีชื่อเสียง 
 อรุณรัตน์ ศิริสานต์ (มิ้นต์) - สมาชิกและหัวหน้าวงเกิร์ลกรุ๊ป เดอะกลาสเกิร์ล (The Glass Girls)

 อ้างอิง 

แหล่งข้อมูลอื่น
 เว็บไซต์โรงเรียนเตรียมอุดมศึกษาพัฒนาการ ปทุมธานี

 Twitter โรงเรียนเตรียมอุดมศึกษาพัฒนาการ ปทุมธานี


หมวดหมู่:โรงเรียนที่มีอัตราการแข่งขันสูง
หมวดหมู่:โรงเรียนในอำเภอลำลูกกา
หมวดหมู่:โรงเรียนมัธยมศึกษาขนาดใหญ่
หมวดหมู่:โรงเรียนมัธยมศึกษาประจำอำเภอในจังหวัดปทุมธานี
ปทุมธานี
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาปทุมธานี
หมวดหมู่:โรงเรียนที่ก่อตั้งในปี พ.ศ. 2510